stanford-oval/wikipedia huggingface dataset:
Turun ammattikorkeakoulu

| Turun ammattikorkeakoulu |
| --- | --- |

Perustettu:  va. 1992
Hallintomuoto:  Osakeyhtiö
Rehtori:  Vesa Taatila
Toimipaikat:  Turku, Salo
Toimitilat:  Joukahaisenkatu 3, Turku
Opiskelijamäärä:  n. 11 000
Kotisivu:  www.turkuamk.fi
Turun AMK:n Lemminkäisenkadun toimipiste Turussa.
Turun Kupittaan kampuksen ICT-city
Turun AMK:n Salon toimipiste Salo IoT Campuksella
Medisiina D Kupittaan kampuksella, yliopistollisen keskussairaalan tuntumassa Turussa.
Turun ammattikorkeakoulu (lyh. Turun AMK, ruots. Åbo yrkeshögskola) toimii Varsinais-Suomessa ja on yksi Suomen suurimmista ammattikorkeakouluista. Turun AMK aloitti toimintansa Turun väliaikaisena teknillisenä ammattikorkeakouluna syksyllä 1992. Vuonna 1830 perustettu Turun piirustuskoulu on nykyisin osa Turun AMK:n Taideakatemiaa.
Turun AMK:n Taideakatemia toimii Linnankadun taidekampuksella
Nykyisin Turun ammattikorkeakoulu toimii kahdella paikkakunnalla ja tarjoaa opetusta neljällä eri koulutusalalla. Opiskelijoita tutkintoon johtavassa koulutuksessa on yli 11 000 ja henkilökuntaa noin 800.
Pääosa Turun AMK:n opiskelijoista tulee Varsinais-Suomesta, ja myös suurin osa valmistuneista työllistyy maakuntaan. Turun AMK:sta valmistuu vuosittain noin 2 000 opiskelijaa.
Ammattikorkeakoulututkintojen lisäksi Turun ammattikorkeakoulussa on mahdollista suorittaa ylempi ammattikorkeakoulututkinto neljällä alalla.
Turun AMK tarjoaa myös avoimen AMK:n koulutusta, täydennyskoulutuksia sekä tutkimus-, kehitys- ja innovaatiopalveluita (TKI) yrityksille ja muille organisaatioille.
Yksiköt

Turun ammattikorkeakoululla on yksiköitä seuraavissa kaupungeissa:
Turku
ICT-City, Joukahaisenkatu
Lemminkäisenkatu
EduCity
Medisiina D
Turun Taideakatemia, Linnankatu
Salo
Salo IoT Campus
Entiset yksiköt
Ruiskatu (yksikön toiminta muutti ICT-Cityyn 2018)
Sepänkatu (yksikön toiminta muutti EduCityyn 2020)
Koulutukset

AMK-tutkintoon voi opiskella päivätoteutuksissa, monimuotototeutuksissa ja verkko-opintoina. Ammattikorkeakoulututkinnon (AMK) laajuus on joko 210, 240 tai 270 opintopistettä. Sen suorittaminen kestää noin 3,5−4,5 vuotta. Tutkinto muodostuu perusopinnoista (60 op), ammattiopinnoista (90 op), vapaasti valittavista opinnoista (15 op), opinnäytetyöstä (15 op) ja harjoittelusta (30 op). Ylemmän ammattikorkeakoulututkinnon (ylempi AMK) laajuus on joko 60 tai 90 opintopistettä ja suorittaminen vie noin 1−1,5 vuotta . Ylemmät AMK-tutkinnot on suunnattu jo muutaman vuoden työelämässä kokemusta keränneille asiantuntijoille.
Koulutukset > Kulttuuriala > AMK-koulutukset

Kuvataiteilija (AMK), animaatio, kuvataide, valokuvaus
Medianomi (AMK), elokuva, journalismi, mainonnan suunnittelu, tuotanto ja projektinhallinta
Musiikkipedagogi (AMK)
Tanssinopettaja (AMK)
Teatteri-ilmaisun ohjaaja (AMK), sirkus, teatteri
Koulutukset > Kulttuuriala > YAMK-koulutukset, Master School

Kulttuurihyvinvointi, ylempi AMK
Media- ja kulttuuriyrittäjyys, ylempi AMK
Taiteen uudet kontekstit, ylempi AMK
Creative Design Management, Master of Culture and Arts, ylempi AMK
Koulutukset > Sosiaali-, terveys- ja liikunta-ala > AMK-koulutukset

Bioanalyytikko (AMK)
Ensihoitaja (AMK)
Fysioterapeutti (AMK)
Hammasteknikko (AMK)
Kätilö (AMK)
Röntgenhoitaja (AMK)
Sairaanhoitaja (AMK)
Sosionomi (AMK)
Suuhygienisti (AMK)
Terveydenhoitaja (AMK)
Toimintaterapeutti (AMK)
Koulutukset > Sosiaali-, terveys- ja liikunta-ala > YAMK-koulutukset, Master School

Sosiaali- ja terveysalan ylempi AMK-tutkinto
Erityissosiaaliohjaus
Gerontologinen asiantuntijuus
Kliininen asiantuntijuus
Kulttuurihyvinvointi
Kuntoutuksen ja liikunnan integraatio
Sosiaali- ja terveysalan kehittäminen ja johtaminen
Terveyden edistäminen
Terveysteknologia
SOTE-palvelujen ja -liiketoiminnan johtaminen, tradenomi
Koulutukset > Tekniikan ja liikenteen ala > AMK-koulutukset

Information and Communications Technology, Bachelor of Engineering (AMK)
Rakennusarkkitehti (AMK)
Insinööri (AMK)
Ajoneuvo- ja kuljetustekniikka
Bio- ja kemiantekniikka
Energia- ja ympäristötekniikka
Kemiantekniikka
Konetekniikka
Myynti-insinööri
Rakennusmestari
Rakennus- ja yhdyskuntatekniikka
Rakennustekniikka
Sähkö- ja automaatiotekniikka
Tieto- ja viestintätekniikka
Tuotantotalous
Koulutukset > Tekniikan ja liikenteen ala > YAMK-koulutukset, Master School

Insinööri (ylempi AMK)
Hajautettu energiatuotanto
Kemiantekniikka ja bioteknologia
Kone- ja meritekniikka
Ohjelmistotekniikka ja ICT
Rakentaminen
Teknologiaosaamisen johtaminen
Koulutukset > Yhteiskuntatieteiden, liiketalouden ja hallinnon ala > AMK-koulutukset

International Business Online, Bachelor of Business Administration (AMK)
Tradenomi (AMK)
Digitaalinen liiketoiminta
Finanssipalvelut
Liiketalous
Liiketoiminnan logistiikka
Mediatuotanto
Myyntityö
Taloushallinto
Tietojenkäsittely
Koulutukset > Yhteiskuntatieteiden, liiketalouden ja hallinnon ala > YAMK-koulutukset, Master School

Tradenomi (ylempi AMK)
Liiketoiminnan kehittäminen
Ohjelmistotekniikka ja ICT
Projektijohtaminen
SOTE-palvelujen ja -liiketoiminnan johtaminen
Teknologiaosaamisen johtaminen
Master of Business Administration, ylempi AMK
Business Management
Sales Management
Service Design
Koulutukset > Päättyneet koulutukset

kala- ja ympäristötalouden koulutusohjelma
kirjasto- ja tietopalvelualan koulutus (siirretty liiketalouden koulutusohjelmaan opintopoluksi)
kauneudenhoitoalan koulutusohjelma
kestävän kehityksen koulutusohjelma
palvelujen tuottamisen ja johtamisen koulutusohjelma
prosessi- ja materiaalitekniikan koulutus
muotoilun koulutus
nukketeatterikoulutus (nykyisin osa teatteri-ilmaisun ohjaajan koulutusta)
nursing
Organisaatio > Turun ammattikorkeakoulu Oy

Turun ammattikorkeakoulun toiminta siirtyi vuoden 2014 alusta Turun ammattikorkeakoulu Oy:n ylläpidettäväksi. Turun ammattikorkeakoulu Oy:n omistajia ovat Turun kaupunki (91 %), Salon kaupunki (6 %) ja Turun yliopisto (3 %).
Turun ammattikorkeakoulun toimintaa johtaa rehtori-toimitusjohtaja. Turun ammattikorkeakoulun johdossa ovat toimineet:
Kai Malm, rehtori (1997-2000)
Juha Kettunen, rehtori (2000-2014)
Sami Savolainen, toimitusjohtaja (2013-2014)
Vesa Taatila, rehtori-toimitusjohtaja (2014 -)
Organisaatio > Hallitus

Turun ammattikorkeakoulun hallituksen puheenjohtaja on Niko Aaltonen. Hallituksen muut jäsenet ovat kansanedustaja Eeva-Johanna Eloranta (varapuheenjohtaja), opiskelija Matias Sillanmäki, luokanopettaja Mervi Uusitalo-Heikkinen, yhteysjohtaja Matti Niemi, kumppanuuspäällikkö Mikko Siitonen, kaupunkikehitysjohtaja Mika Mannervesi, vararehtori Mika Hannula ja henkilöstöjohtaja Marja Salenius-Ranki. Hallituksen esittelijänä toimii Turun AMK:n rehtori-toimitusjohtaja Vesa Taatila ja sihteerinä palvelujohtaja Sami Savolainen.
Opiskelijakunta

Turun ammattikorkeakoulun opiskelijakuntana toimii Turun ammattikorkeakoulun opiskelijakunta (TUO).
Turun ammattikorkeakoulun avoin AMK

Avoimessa ammattikorkeakoulussa (avoin AMK) voi opiskella AMK-tutkintoihin kuuluvia opintojaksoja. Opiskelijaksi voi ilmoittautua kuka tahansa ikään tai pohjakoulutukseen katsomatta. Avoimessa AMK:ssa suoritetut opinnot voidaan usein hyväksilukea osaksi tutkintoa, jos avoimen ammattikorkeakoulun opiskelija hakee tutkinto-opiskelijaksi. Turun ammattikorkeakoulun avoimessa AMK:ssa voi suorittaa myös polkuopintoja eli opiskella tietyn alan ensimmäinen vuoden opinnot yhdessä tutkinto-opiskelijoiden opiskelijaryhmän kanssa.
BisnesAkatemia

Turun AMK:n BisnesAkatemia kuuluu liiketalouden koulutusohjelmaan Salossa ja Turussa. Opiskelu tapahtuu opiskelijoiden perustamissa 15-20 hengen tiimiyrityksessä, joissa tehden projekteja asiakkaille. Tarvittavat tiedot ja taidot hankitaan tehtäväperusteisesti esimerkiksi tiettyyn projektiin. Tarkoituksena on tarjota opiskelijalle valmiudet siihen, mitä tulevat työtehtävät edellyttävät. BisnesAkatemiassa voi opiskella liiketalouden tai tietojenkäsittelyn opiskelijana.
Turun ammattikorkeakoulun alumnit ry

Turun ammattikorkeakoulun alumnit ry on yhdistys kaikille Turun AMK:sta valmistuneille ja AMK:n henkilökunnalle. Jäseniksi voivat liittyä kaikki Turun AMK:ssa tutkinnon suorittaneet tai henkilöt, jotka työskentelevät tai ovat työskennelleet ammattikorkeakoulussa tai opiskelijakunnassa.
Aiheesta muualla

Turun ammattikorkeakoulun verkkosivut
Turun AMK Facebookissa
Turun AMK Twitterissä
Turun AMK Instagramissa
Turun AMK LinkedInissä
Kai Malm: Muistikuvia Turun ammattikorkeakoulun alkuajoilta
Three Imaginary Boys

| Three Imaginary Boys The Cure |
| --- | --- | --- |

Studioalbumin tiedot
 Äänitetty : Syksyllä 1978 Morgan Studios -studiolla, Lontoossa
 Julkaistu: 8 toukokuuta 1979
 Formaatti: LP
 Tuottaja(t): Chris Parry
 Tyylilaji: post-punk
 Levy-yhtiö: Fiction
The Curen muut julkaisut
| -  | Three Imaginary Boys 1979 | Boys Don’t Cry 1980 |
Three Imaginary Boys on englantilaisen rockyhtye The Curen esikoisalbumi vuodelta 1979. Se sisältää yhtyeen silloisen basistin, Michael Dempseyn, laulaman coverversion Jimi Hendrixin ”Foxy Ladystä”. Albumi julkaistiin uudelleen masteroituna vuonna 2004, jolloin siihen liitettiin toinen CD aiemmin julkaisemattomia kappaleita. Esikoisalbumilla kuuluvat vielä yhtyeen perustamisvaiheen Buzzcocks-vaikutteet varsinkin kappaleissa Object ja It's Not You.
Kappaleet > Alkuperäinen julkaisu

10:15 Saturday Night – 3.42
Accuracy – 2.17
Grinding Halt – 2.49
Another Day – 3.44
Object – 3.01
Subway Song – 1.58
Foxy Lady – 2.29  (Hendrix)
Meathook – 2.17
So What – 2.36
Fire in Cairo – 3.23
It's Not You – 2.50
Three Imaginary Boys – 3.15
Cd-levyllä myös 13. bonuskappale "The Weedy Burton", jota ei ole merkitty albumin kappaleluetteloon. Vinyyliversiosta se puuttuu.
Kappaleet > 2004 -uudelleenjulkaisu

Levy yksi
Sama kuin alkuperäisessä julkaisussa.
Levy kaksi
I Want to Be Old – 2.35  (studiodemo 10/77 - ei aiemmin julkaistu) *
I'm Cold – 3.19  (studio demo 11/77) *
Heroin Face – 2.38  (live The Rocketissa, Crawleyssä 12/77 - albumilta Curiosity) *
I Just Need Myself – 2.12  (studiodemo 1/78 - ei aiemmin julkaistu) *
10:15 Saturday Night – 4.35  (Robert Smithin kotitekoinen demo 2/78) *
The Cocktail Party – 4.15  (kotitekoinen demo 3/78 - ei aiemmin julkaistu) *
Grinding Halt – 3.29  (kotitekoinen demo 4/78) *
Boys Don't Cry – 2.43  (Chestnut-studiossa äänitetty demo 5/78 - albumilta Curiosity)
It's Not You – 3.15  (Chestnut-studiossa äänitetty demo 5/78)
10:15 Saturday Night – 3.39  (Chestnut-studiossa äänitetty demo5/78)
Fire in Cairo – 3.40  (Chestnut-studiossa äänitetty demo 5/78)
Winter – 3.45  (studio-otos 10/78 - ei aiemmin julkaistu)
Faded Smiles – 2.15  (aka "I Don't Know") (studio-otos 10/78 - ei aiemmin julkaistu)
Play with Me – 3.28  (studio-otos 10/78 - )
World War – 2.36  (Boys Don't Cry -albumin alkuperäisestä versiosta)
Boys Don't Cry – 2.35  (albumilta Don't Cry)
Jumping Someone Else's Train – 2.57  (albumilta Boys Don't Cry)
Subway Song – 2.27  (livenä Nottinghamissa 10/79 - albumilta Curiosity)
Accuracy – 2.34  (livenä Nottinghamissa 10/79)
10:15 Saturday Night – 4.38  (livenä Nottinghamissa 10/79)
Kokoonpano > The Cure

Michael Dempsey - basso ja laulu kappaleessa "Foxy Lady"
Robert Smith - kitara ja laulu
Lol Tolhurst - rummut
Porl Thompson - kitara *-merkityissä kappaleissa
Kokoonpano > Tuotanto

Albumi on äänitetty ja miksattu Lontoon Morgan Studiosilla Englannissa, tuottajana oli Chris Parry.
Turun hätäkeskus

Turun hätäkeskus on yksi Suomen kuudesta hätäkeskuksesta. Se on vastuussa Varsinais-Suomen, Kanta-Hämeen ja Päijät-Hämeen maakuntien hätäpuheluista. Turun hätäkeskus aloitti toimintansa 8. huhtikuuta 2014. Hätäkeskus sijaitsee Puistokadulla Turun Keskuspaloaseman yhteydessä ja poliisitalon läheisyydessä.
Hätäkeskuksen päällikkö on Mauri Turula.
Turun akatemian kansleri

Turun akatemian kanslerit olivat Ruotsin vallan aikana valtaneuvoksia ja korkea-aatelisia. He olivat läsnä vain satunnaisesti. Heidän tehtävänsä oli huolehtia yliopiston ja valtiovallan suhteista. Varakansleri oli vuoteen 1817 Turun piispa, usein akatemian entinen professori. Tuolloin kirkko ja yliopisto erotettiin. Venäjän vallan aikana Nikolai Pavlovitšista (Nikolai I) eli vuodesta 1816 alkaen kanslerina oli vuoteen 1894 kruununperillinen, ja sen jälkeen oli vain vt. kansleri.
Turun piispan varakanslerin virka muutettiin 1821 sijaiskanslerin viraksi, ja sijaiskanslerin tehtävässä oli korkea-arvoisia upseereita, 1870-luvulta alkaen ansioituneita yliopistomiehiä.
Kansleri oli valtiovallan edustaja yliopiston suuntaan, eikä päin vastoin kuten nykyisin, kun tehtävään valitaan yleensä entisiä rehtoreita.
Kanslereita

Per Brahe, akatemian perustaja ja ensimmäinen kansleri
Carl Sparre
Kustaa Mauri Armfelt
Carl Adam Wachtmeister 1793–1809
Mihail Speranski 1809–1812
G. M. Armfelt 1812–1816
Nikolai Pavlovitš (Nikolai I) 1816–1825
Tim Hortons

| Tim Hortons |
| --- | --- |

Tunnuslause:  Always Fresh. Always Tim Hortons.
Yritysmuoto:  Listattu yhtiö
Osake:  (TSX: THI, NYSE: THI)
ISIN:  CA88706M1032
Perustettu:  Hamilton, Ontario (1964)
Perustaja:  Tim Horton ja Jim Charade
Toimitusjohtaja:  Don Schroeder
Puheenjohtaja:  Paul D. House
Kotipaikka:  Oakville, Ontario
Toiminta-alue:  Kanada, Yhdysvallat
Toimiala:  Pikaruoka, Kahvila
Tuotteet:  Kahvi, Tee, Donitsi, Timbitsit, Muffinssi, Voileipä, Keitto,
Liikevaihto:   2 miljardia dollaria (2008)
Nettotulos:   285 miljoonaa dollaria (2008)
Henkilöstö:  100 000 (2008)
Kotisivu:  Tim Hortons
Infobox OKVirheellinen NIMI-arvo: 
Tim Hortons Inc. on kanadalainen pikaruokaravintolaketju. Se tunnetaan kahveistaan, donitseistaan ja bageleistaan. Ketjun ravintolat ovat suosittuja aamiaispaikkoja.
Hortonsin perusti vuonna 1964 Hamiltonissa kanadalainen jääkiekkoilija Tim Horton. Hän kuoli auto-onnettomuudessa vuonna 1974, jonka jälkeen Hortonin liikekumppani Ron Joyce osti perikunnan osuuden. Yhtiön päämaja on nykyään Oakvillessa.
Tim Hoogland

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Tim Hoogland
Syntymäaika: 11. kesäkuuta 1985 (ikä 39)
Syntymäpaikka: Marl, Länsi-Saksa
Pelipaikka: laitapuolustaja
Pituus: 183 senttimetriä
Seura
Seura: VfL Bochum
Pelinumero: 2
Junioriseurat
1990–1996: VfB Hüls
1996–1998: TSV Marl-Hüls
1998–2003: Schalke 04
Seurat
| Vuodet | Seura | O | (M) |
| 2003–2004 | Schalke 04 II | 6 | (0) |
| 2004–2007 | Schalke 04 | 12 | (0) |
| 2007–2010 | Mainz 05 | 84 | (14) |
| 2010–2014 | Schalke 04 | 22 | (0) |
| 2012–2013 | → VfB Stuttgart (laina) | 4 | (0) |
| 2014–2015 | Fulham | 13 | (4) |
| 2015– | VfL Bochum |  |  |
 Seurajoukkueuran tilastot kattavat vain kansalliset sarjat, päivitetty 11. helmikuuta 2015.
Tim Hoogland (s. 11. kesäkuuta 1985 Marl, Länsi-Saksa) on saksalainen jalkapalloilija. Hän edustaa VfL Bochumia, jonne hän siirtyi vuonna 2015 pelattuaan vuoden englantilaisseura Fulhamissa. Hän on pelipaikaltaan oikea laitapuolustaja.
Hoogland teki ensiesiintymisensä maan korkeimmalla sarjatasolla kasvattajaseurassaan Schalkessa 5. helmikuuta 2005 ottelussa Hansa Rostockia vastaan.
Three Dog Night

Three Dog Night vuonna 1969
Three Dog Night on yhdysvaltalainen vuonna 1968 perustettu rockyhtye. Yhtyeen esimuoto vuosina 1967–1968 oli nimeltään Redwood, ja sen jäseniä olivat Three Dog Nightin kolme alkuperäistä laulajaa. Parhaiten yhtyeen tuotannosta tunnetaan sen esittämät hittikappaleet "Joy to the World", "Mama Told Me (Not to Come)", "Black and White" sekä "Never Been to Spain".
Historia

Tuottajana toiminut Danny Hutton esitti vuonna 1967 ystävälleen Cory Wellsille idean perustaa kolmen vokalistin ryhmä. He värväsivät mukaan yhteisen ystävänsä Chuck Negronin. Yhdessä he levyttivät jonkusen singlen, mutta ne eivät kummemmin menestyneet. Päädyttiin siihen että yhtyeelle värvätään taustabändi. Three Dog Nightsiin liittyivät kitaristi Mike Allsup, kosketinsoittaja Jimmy Greenspoon, basisti Joe Schermie sekä rumpali Floyd Sneed. Vuosina 1969–1974 yhtyeellä oli useampia listahittejä.
Vuoteen 1976 mennessä yhtyeen sisäiset erimielisyydet olivat kasvaneet sen verran suuriksi, että yhtye hajosi. Three Dog Night kuitenkin kasattiin uudelleen vuonna 1981, ja Danny Hutton ja Cory Wells jatkoivat yhtyeen vetämistä. Syyskuussa 2015 Cory Wells jätti yhtyeen terveydellisistä syistä. Hän menehtyi lokakuussa 2015. Myös Jimmy Greenspoon jatkoi yhtyeessä, kun sen toiminta käynnistettiin uudelleen. Greenspoon kuoli maaliskuussa 2015.
Yhtyeen laulajilla oli tapana ottaa lead-osuudet vuoroittain vastuulleen. Cory Wells esimerkiksi hoitaa laulun kappaleilla “Eli's Coming”, “Never Been to Spain” sekä ykkössijan listoilla saaneella “Mama Told Me (Not to Come)”. Newmanin humoristinen tarina kertoo viattomasta miehestä villeissä juhlissa. Wellsin mukaan Hutton ja Negron eivät halunneet ottaa kappaletta laulaakseen.
Hittikappaleet

Three Dog Nightin uraan mahtuu 21 hittisingleä, joista 11 pääsi Top Ten -listalle. Kaksitoista peräkkäistä albumia vuosina 1969–1975 ylitti kultalevyrajan. Yhtyettä saatettiin kritisoida liian kaupalliseksi, mutta toisaalta se sai myös kiitosta luovista sovituksistaan ja tulkinnastaan esittämistään sävellyksistä. Yhtyeen suurimmat hitit olivat nimittäin muutamien taitavien lauluntekijöiden käsialaa. Hittilistoille päätyneiden kappaleiden säveltäjiä olivat muun muassa Hoyt Axton, Randy Newman, Harry Nilsson, Laura Nyro sekä Leo Sayer.
Ensimmäinen listoille yltänyt kappale oli Nilssonin sävellys "One", joka pääsi sijalle viisi vuonna 1969.
Yhtyeen suurin ykköshitti 1971 oli Hoyt Axtonin säveltämä "Joy to the World", joka alkaa legendaarisilla sanoilla Jeremiah was a bullfrog... Vuonna 1970 julkaistu biisi on sen jälkeen ilmestynyt lukuisina cover-versioina, myös suomeksi. Kappale päätyi muun muassa elokuviin Sisärengas ja Forrest Gump. Vuosina 1969–70 Axton kiersi Three Dog Nightnin mukana heidän lämmittelijänään.
Toisen listaykkösen Three Dog Night sai Randy Newmanin alun perin Eric Burdonille säveltämästä ja Burdonin 1966 esittämästä "Mama Told Me Not to Come", sekin vuonna 1970. Kolmas ykkössija tuli vuonna 1972 kappaleella "Black and White", jonka sanoma on, että ihminen on yhtä ihonväristä riippumatta.
Muita Top Ten -sijoille päässeitä kappaleita ovat "Shambala" (säv. Daniel Moore, 3. sija 1973), "The Show Must Go On" (säv. Leo Sayer, 4. sija 1974), "Easy to Be Hard" (säv. MacDermot-Ragni-Rado, 4. sija 1969), "An Old Fashioned Love Song" (säv. Paul Williams, 4. sija 1971), “Never Been to Spain” (säv. Axton, 5. sija 1972), "Liar" (säv. Russ Ballard, 7. sija 1971) ja "Eli's Coming" (säv. Laura Nyro, 10. sija 1969).
Yhtyeen nimen alkuperä

Yhtyeen laulaja Danny Huttonin tyttöystävän, näyttelijä June Fairchildin, sanotaan ehdottaneen bändille nimeä Three Dog Night. Hän oli lukenut artikkelin, jossa kerrottiin että Australian alkuperäisasukkaat mittaavaat yön kylmyyttä koira-asteikolla: Vieressä nukkuva koira auttaa pysymään yöllä lämpimänä. Jos yö on viileä, yksi koira riittää. Kylmempi yö vaatii kaksi koiraa. Jos mennään pakkasen puolelle, tarvitaan jo kolme koiraa. (Fairchild esiintyi muun muassa Cheech & Chong -elokuvassa Up in Smoke.)
Diskografia

Three Dog Night (1969)
Suitable for Framing (1969)
Captured Live at the Forum (1969)
It Ain't Easy (1970)
Naturally (1970)
Golden Bisquits (1971)
Harmony (1971)
Seven Separate Fools (1972)
Around the World With Three Dog Night (1973)
Cyan (1973)
Hard Labor (1974)
Joy to the World: Their Greatest Hits (1974)
Coming Down Your Way (1975)
American Pastime (1976)
The Best of 3 Dog Night (1982)
It's a Jungle (1983)
Celebrate: The Three Dog Night Story, 1965-1975 (1993)
Live with the Tennessee Symphony Orchestra [DVD] (2002)
The Complete Hit Singles (2004)
35th Anniversary Hits Collection (2004)
Aiheesta muualla

Three Dog Night -yhtyeen kotisivut
Tim Hill

Tim Hill on yhdysvaltalainen Annie-palkittu televisiokäsikirjoittaja ja elokuvaohjaaja, joka tunnetaan kenties parhaiten televisiosarjasta Paavo Pesusieni. Hän aloitteli uraansa 1990-luvun alussa Rocko's Modern Lifen parissa käsikirjoittajana ja storyboardien piirtäjänä.
Aiheesta muualla

Tim Hill Internet Movie Databasessa. (englanniksi)
Turun arkkihiippakunnan piispa

| Turun arkkihiippakunnan piispa |
| --- | --- |
 Turun arkkihiippakunnan piispan vaakuna.
 Nykyinen Mari Leppänen 7. helmikuuta 2021 lähtien
Nimittäjä:  Turun arkkihiippakunta
Perustettu:  1998
Ensimmäinen:  Ilkka Kantola
Kotisivut:  www.piispamarileppanen.fi
Turun arkkihiippakunnan piispa johtaa Turun arkkihiippakuntaa, jossa on poikkeuksellisesti kaksi piispaa: arkkihiippakunnan piispa ja arkkipiispa. Arkkihiippakunnan piispa johtaa tuomiokapitulia ja vastaa 43:ta arkkihiippakunnan seurakunnasta. Arkkipiispa keskittyy enemmän kirkon yhteisiin ja kansainvälisiin asioihin, arkkihiippakunnassa hänen ensisijaiseen vastuualueeseensa kuuluu 17 seurakuntaa.
Turun arkkihiippakunnan piispa on Mari Leppänen, joka vihittiin virkaan 7. helmikuuta 2021. Turun arkkihiippakunnan edellinen piispa oli Kaarlo Kalliala, joka oli piispana 2010–2021.
Piispat

| piispa | piispa | virka-aika | lisätietoa |
| --- | --- | --- | --- |
|  | Ilkka Kantola | 1998–2006 |  |
|  | Kari Mäkinen | 2006–2010 | arkkipiispa 2010–2018 |
|  | Kaarlo Kalliala  | 2011–2021 |  |
|  | Mari Leppänen | 2021– |  |
Tuomas Pyrhönen

Tuomas Pyrhönen (s. 31. toukokuuta 1969 Lappeenranta), on suomalainen urkutaiteilija.
Nuoruutensa Lappeenrannassa viettänyt Tuomas Pyrhönen opiskeli vuosina 1988–1996 Sibelius-Akatemian kirkkomusiikin osastolla ja suoritti musiikin maisterin tutkinnon vuonna 1994 sekä urkujensoiton A-tutkinnon Kari Jussilan johdolla toukokuussa 1996. 1996–1998 hän opiskeli Stuttgartin valtiollisessa musiikin ja esittävien taiteiden korkeakoulussa professori Ludger Lohmannin oppilaana ja suoritti taiteellisen loppututkinnon (Künstlerische Abschlussprüfung). Tämän lisäksi hän on opiskellut urkuimprovisaatiota Anders Bondemanin johdolla Tukholmassa ja täydentänyt opintojaan myös Alankomaissa, Italiassa ja Isossa–Britanniassa.
Ensikonserttinsa hän soitti Helsingin Kallion kirkossa joulukuussa 1998. Tämän jälkeen hän on konsertoinut laajasti niin kotimaassa kuin ulkomaillakin, esimerkkinä tammikuussa 2008 toteutettu laaja Venäjän-kiertue.
Tuomas Pyrhönen on nykyisin tunnettu erityisesti uudemman suomalaisen urkumusiikin ennakkoluulottomasta esiintuomisesta sekä orkesteri- ja pianoteosten urkusovituksista, mutta ei kuitenkaan ole unohtanut kantarepertuaariaan. Hän on kantaesittänyt useita teoksia sekä nauhoittanut Suomen Yleisradiolle lukuisia kertoja.
Helmikuusta 2002 lähtien Tuomas Pyrhönen on toiminut Joensuun seurakunnan ylimmän asteen kirkkomuusikon virassa. Hän on toiminut myös urkujensoiton opettajana Lappeenrannan musiikkiopistossa sekä sanomalehtien musiikkikriitikkona.
Diskografia

Orbis Terrae Et Veneris – Finnish Organ Music of the 20th and 21st Centuries (2005)
Crisantemi – A Selection of Organ Transcriptions (2007)
Te Deum – Peteris Vasks Organ Works (2011)
Aiheesta muualla

Tuomas Pyrhösen virallinen sivusto